cyanic-selkie/wikianc huggingface dataset:
סימסאלה גרים
עלילה
ספר הקסמים לוקח אותנו למסע עם האגדות המוכרות ביותר בעולם. עולמם של האחים גרים מתעורר לתחייה בעזרת איורים מרהיבים ומבעד לנקודת המבט הייחודית והמבדרת של קרוקי ויויו. קרוקי, תולעת הספרים, ויויו, זאב הערבות, עושים בכל פרק את כל שביכולתם כדי שגיבורי האגדות יגיעו אל הסוף הטוב ויחיו באושר ובעושר.
נקסט ויז'ן מערכות מיוצבות
היסטוריה
החברה נוסדה באפריל 2009 על ידי בוריס קיפניס (CTO), חן גולן (יו"ר). ביוני 2010 הצטרף לחברה מיכאל גרוסמן, המשמש כמנכ"ל החברה. אחד המשקיעים בחברה בתחילת דרכה הוא עמירם לוין. משקיע נוסף, יוסי סנדלר, הוא דירקטור בחברה.
אספיר סלובודקינה
חייה
בשנת 2000 ייסדה את "קרן סלובודקינה" לשימור יצירותיה ולחינוך ועידוד יוצרים אחרים לקידום יצירתם בהשראת פועלה.
דב מאיר רובמן
ביוגרפיה
בשנת ה'תשכ"א (1961) יסד את ישיבת "תפארת הכרמל" כמוסד המשך לישיבתו, ובשנת ה'תשכ"ג (1963) את ישיבת "ירחי כלה". הוא היה מעורב בחייה הציבוריים של חיפה הדתית ונשא נאומים בעצרות וכנסים רבים, מאות משיחותיו המוסריות וההשקפתיות כינס בספרו "זיכרון מאיר" שנדפס בחמש מהדורות. שרה בלומה רובמן (נפטרה בתשל"ט), רעייתו, הייתה אף היא נואמת מפורסמת בכינוסי נשים בקהילה הדתית בחיפה.
ט'ניה מילר
ביוגרפיה
ב-2012 קיבלה תפקיד ראשי בדמות JJ בסרט הקולנוע "Stud Life". היא שיחקה בתפקידי אורח בסדרות טלוויזיה בריטיות כגון "בבילון", "בננה", "מלפפון", "דוקטור הו", "Guilt" ובמיני-סדרה "Born to Kill". ב-2016 החלה לככב בסדרת המתח "Witless" של ערוץ BBC Three, בתפקיד אותו גילמה עד 2018. ביוני 2017 הופיעה מילר בפרק באופרת הסבון של ה-BBC "רופאים" בתפקיד בוו לומאקס. ב-2019 לוהקה מילר למיני-סדרה "השנים" של ה-BBC בתפקיד סלסט ביזמה-ליונס. את הסדרה "השנים" יצר ראסל ט דייוויס איתו עבדה מילר בסדרות "בננה" ו"מלפפון" של ערוץ 4.
פאוסניאס (מצביא)
ביוגרפיה
פאוסניאס היה בנו של קלאומברוטוס אשר היה בנו של אנכסנדרידס השני מלך ספרטה ואחיו של לאונידס הראשון מלך ספרטה. לאחר מותו של לאונידס בקרב תרמופילאי בשנת 480 לפנה"ס, הוכתר בנו פליסטרכוס כמלך במקומו, אולם הוא היה עדיין נער, ולפיכך קלאומברוטוס מונה כעוצר. קלאומברוטוס מת זמן קצר לאחר מכן בנסיבות לא ברורות, ופאוסניאס נקרא למלא את מקומו.
פאוסניאס נבחר לפקד על הכוחות הספרטנים שיצאו לסייע לאתונאים נגד המצביא הפרסי מרדוניוס. הפרסים והיוונים נפגשו בקרב פלטאיה, מרדוניוס היה מצביא מוכשר ובעל ניסיון, בעוד פאוסניאס היה חסר ניסיון לחלוטין, ורק מתוקף תפקידו כעוצר קיבל את התפקיד. למרות זאת הקרב הסתיים בניצחון היוונים.
לאחר הסתלקות הפרסים מאירופה, יצא פאוסניאס עם הצי וכבש את קפריסין. על פי מה שתיאר תוקידידס פאוסניאס יצא למסע הרפתקאות וביזה והעמיד פנים כביכול הוא עושה זאת למען יוון. אולם משה עמית סובר שהמסע נועד להקשות על הצי הפרסי בפעם הבאה שיפלוש ליוון. לא ידוע הרבה על המערכה עצמה. לאחר מכן פנה פאוסניאס אל ביזנטיון שהייתה עדיין בידי הפרסים. אם ביזנטיון תיכבש ייסתם הגולל על תוכניותיהם של הפרסים לפלוש לתראקיה. אולם לאחר כיבוש ביזנטיון שחרר פאוסניאס כמה פרסים נכבדים שהיו בה והעמיד פנים כביכול הם ברחו. הוא העביר מכתב למלך חשיארש הראשון בו הוא מביע את נאמנותו. לאחר מכן הוא החל לנהוג בעריצות כלפי בעלי הברית וללבוש בגדים פרסיים, והרכיב לעצמו משמר של חיילים פרסיים ומצריים. בעלי הברית פנו אל אתונה וביקשו ממנה לקחת את ההנהגה. הספרטנים קראו אל פאוסניאס לחזור.
בית הקברות היהודי באושוויינצ'ים
אחרי מלחמה
האוהל, מבנה הקבורה השני נבנה מעל קברו של שמעון קלוגר שנקבר בשנת 2000, והיה היהודי האחרון שחי באושוויינצ'ים). קרוב ל-1,000 מצבות נשתמרו או שוחזרו.
ונדליזם בבית קברות הנוכחי ותחזוקתו
בדצמבר 2003, תוקפים אלמונים הפילו 16 מצבות בבית הקברות. מספר ימים קודם לכן צוירו שני צלבי קרס גדולים על חומת בית הקברות, שהוסרו על ידי המשטרה העירונית. ב-10 בינואר 2021, שלושה תושבי אושוויינצ'ים השחיתו את חומת בית הקברות ואת האנדרטה להנצחת בית הכנסת הגדול ברחוב Berka Joselewicza. השחתה זו כללה כתובות נאצה, סמלים נאציים כמו אותיות SS וצלבי קרס. ציור צלב הקרס וסמל ה-SS בבית הקברות היהודי משך את תשומת הלב של כלי התקשורת המקומיים והזרים. המעשים גֻּנּוּ מיד על ידי ראש העירייה Janusz Chwierut. המשחיתים האחראיים למעשים נתפסו במהירות על ידי רשויות אכיפת החוק ונענשו.
עוד תראי את הדרך
על השיר
השיר נכתב לאחר שכותבת המילים, שמרית אור, חלתה והתאשפזה בבית חולים. כספי שהגיע לבקרהּ השאיר לה קלטת עם הלחן, והיא כתבה את השיר כשיר עידוד לעצמהּ.
עזרובעל המפואר
עזרובעל, (270 לפנה"ס - 221 לפנה"ס) היה מצביא קרתגי. חתנו של חמלקרת ברקה, וגיסו של חניבעל ברקה. שימש כמושל היספניה לאחר מות חמלקרת, כונה "המפואר" על שום הישגיו בתפקיד זה.
ביוגרפיה
עזרובעל התלווה אל חותנו במסעו לכיבוש היספניה. לאחר שחמלקרת נהרג במארב של השבטים המקומיים, עזרובעל החליף אותו כמושל היספניה, מכיוון שבנו הבכור של חמלקרת חניבעל היה בן לא יותר מ-19 שנים. עזרובעל חרג מדרכו של חמלקרת לכבוש את היספניה בכוח הזרוע ובחר לבסס את שלטונו באמצעות דיפלומטיה. הוא עודד נישואי תערובת בין קציניו ואף הוא עצמו נישא לנסיכה מקומית. את גיסו חניבעל השיא לנסיכה אימילקה. נישואים אלו צלחו כיוון שחניבעל היה מאוהב באימילקה עוד לפני כן. הוא חתם הסכמים עם ראשי שבטים ומלכים והגדיל את כוח ההשפעה הקרתגי בארץ. הוא קבע את מושבו בעיר קרטחנה.
נתן (וילהלם) וולף
קורות חיים
באפריל 1925 התחתן עם חברתו רופאת הילדים הד"ר מלכה לבית לשם. לזוג נולדו בת ובן. בתקופה זו הגיע הזוג וולף לנמל יפו.
בארץ ישראל
ב-1946 הקים את בנק הדם של מגן דוד אדום בבנין מד"א ברחוב מזא"ה 13 בתל אביב. וולף נעזר בארגון המתנדבים של תורמי דם וברופאים: סוניה קבלקין, מלכה וולף, לודביג דרסלר, ושטארק. בהמשך, עבר הבניין ליפו ונקרא: "הבניין למתן שירותי הדם ע"ש הקולונל מיקי סטון". וולף עמד בראשו.
סינגוניום
סינגוניום (שם מדעי: Syngonium) הוא סוג ממערכת בעלי פרחים שמקורו ביערות הגשם של דרום מקסיקו, איי הודו המערבית, מרכז ודרום אמריקה. זהו צמח מטפס שיכול להגיע להגיע לגובה של 20 מטר ומעלה על צמרות העצים.
ביות
צורת העלים תלויה בשלב גדילת הצמח ולעלים בוגרים של הצמח המטפס אונות רבות יותר. מיני הסינגוניום מגודלים לרוב כעציצים בדרך כלל בשלב הצעיר והעלוותי שלהם. צמיחתו דורשת טמפרטורה שנעה בין 16 ל-30 מעלות, לחות גבוהה ואור רב, אך לא אור שמש ישיר. חיתוך הקנוקנות מאפשר את גידול הצמח כשיח ושומר על צורת העלים דמוית החץ. הסינגוניום יכול להתרבות באמצעות ייחור.
ג'יימס ברולין
שנותיו המוקדמות
נולד בשם קרייג קנת' ברדרלין (Craig Kenneth Bruderlin) בלוס אנג'לס שבארצות הברית. אמו הייתה עקרת בית ואביו היה פועל בניין. בגיל ההתבגרות החל להראות עניין במשחק והושפע מאוד מהשחקן ג'יימס דין. לאחר מכן הכיר את השחקן ראיין אוניל ששכנע אותו לנסות ולהיכנס לעולם המשחק.
וולטר בראון (ספורט)
בראון היה גם איש מפתח בהתפתחות ההוקי קרח בארצות הברית, הוביל כמאמן את נבחרת ארצות הברית לזכייה היסטורית באליפות העולם, בעלי קבוצת ה-NHL בוסטון ברואינס ונשיא פדרציית ההוקי קרח הבינלאומית.
בהוקי קרח
למרות הצלחותיו, נאלץ בראון לפנות את תפקידו כנשיא הפדרציה ב-1957 עקב הסכם רוטציה שהיה קיים באותה עת בין נשיאים אירופים ונשיאים צפון אמריקאים. הוא נשאר פעיל מרכזי בארגון.
מורשתו
בראון התקבל להיכל התהילה של ההוקי קרח ב-1962 ולהיכל התהילה של הכדורסל ב-1965. כשנפתח היכל התהילה של ההוקי קרח הבינלאומי על ידי פדרציית ההוקי קרח הבינלאומית ב-1997, התקבל בראון כחבר גם בו במחזור הראשון של החברים המתקבלים.
סדרת ההישרדות (2018)
עלילות
באירוע היהלום שבכתר, AJ סטיילס ניצח את סמואה ג'ו ושמר על אליפות ה-WWE, בעוד שברוק לסנר ניצח את ברון סטרומן וזכה באליפות האוניברסלית הפנויה. לאחר מכן, קרב אלוף בין אלוף נקבע בין לסנר לבין סטיילס לאירוע סדרת ההישרדות, מה שהפך את הקרב ביניהם לפעם השנייה ברציפות שהם יתחרו אחד נגד השני. בקרב הראשון ביניהם שנערך שנה אחת קודם, לסנר יצא עם ידו על העליונה. ב-13 בנובמבר בתוכנית סמאקדאון, דניאל בריאן ניצח את סטיילס בקרב על אליפות ה-WWE והפך לאלוף ה-WWE החדש. כתוצאה מכך, בריאן הוא זה שיתחרה נגד ברוק לסנר בקרב אלוף נגד אלוף בסדרת ההישרדות.
באירוע היהלום שבכתר, הבר (סזארו ושיימוס) הגנו בהצלחה על אליפות הזוגות של סמאקדאון נגד הניו דיי (שיוצגו על ידי ביג אי וקופי קינגסטון), בעוד שב-5 בנובמבר, AOP (אקאם ורזאר) ניצחו את סת' רולינס בקרב האנדיקאפ 2 נגד 1 והפכו לאלופי הזוגות של Raw. קרב אלופים נגד אלופים בין הזוגות נקבע לאירוע סדרת ההישרדות.
קרבות מקדימים
לאחר מכן, התקיים הקרב היחיד באירוע שלא היה על טהרת מלחמת העליונות בין שני המותגים, שבנוסף היה קרב האליפות היחיד באירוע, שבו באדי מרפי הגן על אליפות ה-WWE במשקל קל נגד מוסטפא עלי. בסיום, מרפי ביצע את מהלך הסיום שלו, "חוק מרפי", כדי לנצח בקרב ולשמור בהצלחה על אליפות ה-WWE במשקל קל.
Raw
לאחר הניצחון שלה על שארלוט פלייר כתוצאה מפסילה, רונדה ראוזי הודיעה שהיא תגן על תואר אליפות הנשים של Raw נגד ניה ג'קס באירוע TLC: שולחנות, סולמות וכיסאות. ג'קס הייתה צריכה לנצח קרב באטל רויאל של 20 משתתפות באירוע אבולושן כדי להשיג את ההזדמנות להתחרות על התואר. לאחר מכן, ראוזי הציבה אתגר פתוח בפני כל אחת ואחת מהמתאבקות מאחורי הקלעים, כשלבסוף מיקי ג'יימס הייתה זו שנענתה לאתגר. ראוזי הצליחה לנצח את ג'יימס ולהגן על התואר בהצלחה. לאחר הקרב, ג'קס התגרתה בראוזי.
בן אזוב
כיום סבורים שהשם התנכ"י אזוב מתייחס למין אזוב מצוי הנפוץ בארץ, בעוד התרגום הלטיני Ysop מתייחס בטעות למין הנפוץ ביותר בסוג - בן אזוב מצוי (Hyssopus officinalis) שגם הוא ממשפחת השפתניים אך אינו גדל בר בארץ ישראל. בן האזוב המצוי הוא המין היחיד הנפוץ באירופה, שאר המינים נפוצים באזור אלטאי שבדרום סיביר.
סמסונג גלקסי Z פליפ 3
חומרה
מסך המכשיר בגודל 6.7 אינץ' ברוחב-גובה של 22:9, עם תמיכה בקצב רענון של 120 הרץ וכולל גם תמיכה ב-HDR10+. בחלקו האחורי של הטלפון מסך כיסוי קטן בגודל 1.9 אינץ' שיפור בגודלו לעומת מסך הכיסוי בגודל 1.1 אינץ' ב-Z Flip המקורי בו תוכלו להשתמש כדי להציג את השעה, התאריך ומצב הסוללה, אינטראקציה עם התראות, מענה לשיחות טלפון ולשמש כעינית. המכשיר מופעל על ידי מעבד בעל 8 ליבות, כאשר 3 מהן פועלות בתדר עבודה של 2.40 ג'יגה הרץ, 1 נוספת פועלות בתדר עבודה של 2.84 ג'יגה הרץ, וה-4 הנותרות פועלות בתדר עבודה של 1.80 ג'ייגה הרץ. במכשיר ישנה מערכת על שבב מסוג סנאפדרגון 888 מתוצרת קוואלקום, עם זיכרון RAM בנפח 8 ג'יגה בייט. האחסון הפנימי של המכשיר הוא 128 או 256GB, שאינה ניתנת להרחבה. המכשיר מופעל על ידי סוללה כפולה בקיבולת של 3300 מיליאמפר-שעה, מתח הטעינה המהירה בת 15 וואט, ומתח טעינה האלחוטית בת 10 וואט. כפתור ההפעלה משמש גם כחיישן טביעת האצבע כשיטה להוריד את לוח ההתראות ולהפעיל את Google Pay.
ביקורת
באתר MAKO כינו את המכשיר כ"מתקפל שיכול לשבור שיאי מכירות", ציינו לחיובי את התמיכה ב5G, את חיישן טביעת האצבע, את המסך החיצוני, אולם הם לא אהבו את הסוללה החלשה, ואת העובדה שבדומה למכשיר הקודם בסדרה, הוא עדיין יותר עדין ושלא ניתן לרכוש עבורו מגן מסך.
פארק ברתולדי
הפארק ממוקם בפינה של שדרות העצמאות ושדרת וושינגטון (Washington Avenue).
היסטוריה
בשנת 2016 שופץ הגן, ועוצב מחדש, בכוונה לשים דגש על גננות בת - קימה. במסגרת השיפוץ הוחלפה התאורה בפארק, והונגשו שבילי הפארק.
קבוצת הארמיות מקנזן (רומניה)
היסטוריה
קבוצת ארמיות זאת הוקמה באוגוסט 1916 כדי לתקוף את רומניה מדרום. בספטמבר, לאחר הצלחה ראשונית משמעותית, הפלישה הראשונה הופסקה באופן זמני על ידי הרומנים והרוסים, אך באוקטובר 1916 נכבשה קונסטנצה וב-6 בדצמבר נכבשה גם בוקרשט. הרומנים נהדפו לעבר יאשי, והחזיקו את הקו לאורך 1917 ובתחילת 1918 עד לחתימת חוזה בוקרשט (1918) ב-7 במאי 1918.
מרכז החלל אלקנטרה
היסטוריה
האתר מותאם להקמת 9 כני שיגור, לפי שעה קיימים:
Mario Kart: Super Circuit
משחקיות
Super Circuit הוא משחק וידאו מרוצי קארטינג בו השחקן מתחרה במכונית מרוץ מול צוותים אחרים במסלולים שונים. המשחק שומר על רכיבי משחק מסורתיים של Mario Kart שנקבעו על ידי קודמיו. מסך המשחק מציין את הדירוג הנוכחי במירוץ, מספר ההקפות הדרושות לסיום וכלי נשק נכנסים. כמו במשחקים הקודמים בסדרה, שחקנים יכולים להרים קופסאות פריטים כדי לקבל פריט שנבחר באקראי ולהשתמש בו כדי לעכב את ההתנגדות ולהשיג את היתרון. חלק מהפריטים, כגון שריונים וקליפות בננה, מאפשרים לשחקן לפגוע באחרים כדי להאט אותם, בעוד פריטים אחרים, כגון הפעלת הכוכב, הופכים אותם לבלתי מנוצחים באופן זמני להתקפות. זהו משחק Mario Kart השני הכולל מטבעות, מה שמגביר את כוח המנוע של הקארטים.
גיא סלניק
קריירה
ב-2009 השתתף בתוכנית "האמת העירומה" בתפקיד שביט.
ב-2017 שיחק בסדרה "חברות" בתפקיד החבר של ענבל (שני אביב), שותפתו בסדרה "אליפים"
פסטיבל המוזיקה של ריינגאו
פסטיבל המוזיקה של ריינגאו (בגרמנית: Rheingau Musik Festival) הוא פסטיבל קיץ בינלאומי למוזיקה בגרמניה, שנוסד בשנת 1987. הפסטיבל מיועד בעיקר למוזיקה קלאסית, אבל כולל גם סוגות אחרות. הקונצרטים מתקיימים באתרים בעלי חשיבות תרבותית, כגון מנזר אברבאך וטירת יוהניסברג, בחבל כרמי-היין ריינגאו, בין ויסבאדן ללורך שבמדינת הסה.
קרב קייב (1943)
מתקפת הנגד של ראוס
לראוס היה קושי מסוים בכך שיחידותיו ספגו אבדות כבדות בשלבים הראשונים של המתקפה של ואטוטין. ארמיית הפאנצר הרביעית תוגברה, במיוחד בארטילריה ורקטות. הדיוויזיות הגרמניות קיבלו חיזוק ב-7 בנובמבר על ידי הגעתה של דיוויזיית הפאנצר ה-25 בפיקודו של גאורג יאואר. התקדמותו לעבר פסטוב נעצרה על ידי קורפוס הטנקים של המשמר ה-7. דיוויזיית הפאנצר ה-25, הבנויה למחצה, עברה רק הכשרה אישית לעת חירום, חסרה קטגוריות ציוד שלמות והוכרזה המבצעית נגד מחאותיו של היינץ גודריאן, המפקח של כוחות השריון. היא הפכה לדיוויזיית הפאנצר המבצעית הראשונה שלא הצליחה להשיג לפחות הצלחה התקפית ראשונית בחזית המזרחית. המתקפה הגרמנית הכושלת עצרה את התקדמות ארמיית המשמר המשוריינת השלישית.
האיש שידע יותר מדי (סרט, 1934)
עלילה
בוב וג'יל לורנס (לסלי בנקס ועדנה בסט), זוג בריטי בטיול בשווייץ עם בתם בטי (נובה פילבה), מתיידדים עם הצרפתי לואי ברנרד (פייר פרזניי) השוהה במלונם. ג'יל משתתפת בתחרות בניית יונים מחימר. היא מגיעה לגמר אך מפסידה לאדם בשם רמון (פרנק ווספר), מכיוון שברגע המכריע היא מוסחת על ידי שעון פעמונים השייך לאבוט (פיטר לורה).
הפושעים המעורבים בירי חוטפים את בטי, ומאיימים להרוג אותה אם הוריה יגידו למישהו על הפשע המתוכנן. בוב וג'יל חוזרים לאנגליה לאחר שלא הצליחו לבקש עזרה מהמשטרה. באנגליה הם מגלים שהקבוצה (בראשות אבוט) שכרו את רמון לירות בראש מדינה אירופי במהלך קונצרט באלברט הול. ג'יל משתתפת בקונצרט ומצליחה למנוע את הרצח.
נסיכות נסאו-ויילבורג
היסטוריה
בשנת 1247 מת היינריך השני, רוזן נסאו, ובניו ואלראם השני, רוזן נסאו ואוטו הראשון, רוזן נסאו ירשו את נחלותיו, ובשנת 1255 הם חילקו את הנחלות; ואלראם השני, רוזן נסאו הקים את ה "קו הוואלראמיאני", וצאצאיו שלטו ברוזנות נסאו ובלוקסמבורג. ואילו אוטו הראשון, רוזן נסאו הקים את ה"קו האוטוניאני", וצאצאיו שלטו בחלקים מנסאו, ומאוחר יותר תפסו את השלטון בהולנד.
לאחר מכן
לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.
בשנת 1890 ירש אדולף את הדוכסות הגדולה של לוקסמבורג, לאחר שלא היה יורש זכר מבית אורנז'-נאסאו.
אליפות ברזיל בכדורגל 2003
שחקנים מצטיינים
דימבה, שחקנה של גויאס כבש 31 שערים וזכה בתואר מלך השערים של האליפות.
יוסף מנדל שמרלינג
ביוגרפיה
בה'תרע"ט (1919) מונה על ידי הקולונל אליעזר מרגולין כאחראי לאפות מצות לפסח עבור חיילי הגדודים העבריים. נפטר בתל אביב.
מרקוס מינוקיוס רופוס
ביוגרפיה
מינוקיוס נהרג בשנת 216 לפנה"ס במהלך קרב קאנאי.
פסיכו 3
קנבי כתב במדורו ב"ניו יורק טיימס": "זהו סרט אימה מייגע במקצת, ודאי וודאי שלא מותחן פסיכולוגי... יהיה חביב לבטח על הצעירים".
פילוסופיית החיים
פילוסופיית החיים (בגרמנית: Lebensphilosophie) היה זרם פילוסופי שצמח במאה ה-19 וה-20, מתוך התנגדות לפוזיטיביזם ולנאו-קאנטיאניזם. הזרם התפתח בצרפת על ידי אנרי ברגסון ובגרמניה על ידי וילהלם דילתיי. הוגי הזרם התרחקו מהמשגה אובייקטיבית ומלוגיקה פורמלית והחליפו אותם בתפיסה מקיפה של הווית החיים, שכללה אלמנטים א-רציונליים, יצירתיים, דינמיים וסובייקטיביים. נקודת המוצא של פילוסופיית החיים היא החוויה או הניסיון האנושי (Erfahrung des Menschen) ("חוויה" היא תחדיש של פילוסוף החיים א"ד גורדון, הלחם בסיסים של "חיים" ו"הוויה"). החוויה הקונקרטית של בני האדם כוללת בנוסף לתבונה גם אינטואיציות, אינסטינקטים, דחפים, ורצונות.
שורשי התנועה
בשנת 1793, עמנואל קאנט התנגד לסוג זה של "פילוסופיית סלון" (Salonphilosophie) במאמרו "על האמרה המקובלת: זה אולי נכון בתיאוריה, טוב אבל לא בפרקסיס" (Über den Gemeinspruch: Das mag in der Theorie richtig sein, taugt aber nicht für die Praxis).
ארתור שופנהאואר
ארתור שופנהאואר נחשב לאחד ממבשרי פילוסופיית חיים, בכך שכבר עבורו התבונה איננה ניצבת במרכז הפילוסופיה, אלא את ה"רצון" ובכך החיים בפועל. הרצון הוא הראשוני, הבסיס של הרעיונות. זהו דחף עיוור, בלתי ניתן לעצירה, המקיף את כל הטבע. התבונה והידיעה תלויים בו ומהווים ביטוי לרצון. כל כוח החיים של העולם משתקף ברצון. “מכיוון שהרצון, הדבר כשלעצמו, התוכן הפנימי הוא מה שחיוני בעולם; החיים, העולם הגלוי, ה, אבל רק מראה הרצון; זה ילווה את הרצון בצורה בלתי נפרדת כמו הצל של הגוף: וכאשר יהיה רצון, החיים, העולם, יתקיימו גם. לכן החיים בטוחים לרצון לחיות. בפרק 46 של העולם כרצון וכדימוי שכותרתו "על הכלום והסבל של החיים", שופנהאואר מתאר את הישות האנושית כאדם סובל ואובד שמוצא גאולה רק דרך המוות. האדם חי בתשוקה מתמדת עם רצונות בלתי מוגבלים ודרישות בלתי נדלות כך שלעולם לא יוכל למצוא אושר וישועה. אם משאלה מתגשמת, היא מיד הופכת ללא מציאותית ורק עצב וכאב נשארים. כך חייו של האדם הם הבל, וריקנות, המכוסים ב"צעיף המאיה" האשלייתי (מושג השאוב מסנסקריט). בחיים הארציים האדם יכול להימלט מהריקנות הזו רק באמצעות צניעות וסגפנות, שצורתם הגבוהה ביותר, התבוננות מלאה, נמצאת באמנות ובפרט במוזיקה.
הנרי ברגסון
ברגסון בחן את תופעת הזמן בהתייחס לאיכות התחושות הקשורות אליו. המרחב קשור קשר הדוק למספר, מכיוון שלכל עצם יש מיקום מסוים במרחב שניתן לקבוע על ידי קואורדינטות. אם תחיל את הגישה הכמותית הזו לזמן, יתקבל את הזמן הנמדד או "זמן השעון". ברגסון ביקר את הגישה המתמטית של "זמן השעון" על שהיא מבלבלת את הזמן עם המרחב והופכת אותו לישות מופשטת, שאפשר למדוד אותה ולכמת אותה. ברגסון זיהה את ה"משך" (durée) עם המציאות הממשית של מצבי התודעה המתלכדים אלה לאלה כמו צלילים במנגינה. תהליכי תודעה מסודרים זה לצד זה כמו בחלל. ברגסון שאל כעת "האם הזמן כמדיום הומוגני אינו בסופו של דבר מושג היברידי שחייב את מקורו לחדירת מושגים מרחביים לתחום התודעה הטהורה. זמן נמדד הוא מונח המשמש במדעי הטבע לתיאור דברים חיצוניים. אבל חווית זמן בתודעה היא דרך אחרת לדעת. תחושת הזמן הפנימית היא ישירה ואינטואיטיבית. כאן הזמן מורגש כממושך, כמשך. משך כזה הוא הטרוגני. רצף של שינויים איכותיים המתמזגים, חודרים זה לזה, חסרים קווי מתאר מדויקים, אין להם נטייה להתחצץ זה ביחס לזה, ואין להם זיקה ולו הקטנה ביותר למספר.
תסמונת זלווגר
תסמונת זלווגר קשורה לפגיעה בהתפתחות מערכת העצבים. לחולים בתסמונת זלווגר תהיה פגיעה בייצור המיאלין במערכת העצבים המרכזית (CNS). מיאלין הוא קריטי לתפקודים תקינים של מערכת העצבים המרכזית, ובהקשר זה משמש לבידוד סיבי עצב במוח. מטופלים יכולים גם להראות ניוון חושי-עצבי לאחר התפתחות שמוביל לאובדן מתקדם של שמיעה וראייה.
ריימונד גארי
קריירה פוליטית
אחד מצעדיו הראשונים של גארי כמושל הייתה להורות על הסרת השלטים "ללבנים בלבד" ו"לצבעונים בלבד" בחדרי השירותים של הקפיטול המדינתי. הוא גם הכריז על כוונתו לדאוג לכך שהמדינה תציית לפסק דין בראון נגד מועצת החינוך של בית המשפט העליון של ארצות הברית מ-1954, שהכריז על ההפרדה הגזעית במערכת החינוך הציבורית כסותרת את החוקה. בשידור רדיו לכל תושבי המדינה הוא אמר: "אני סמוך ובטוח שהתנגדות לסמכותו של בית המשפט העליון לא תעלה על הדעת. מועצות החינוך שעלולות להיות לא בטוחות בנכונותם של רעיונות כאלו, ימצאות את עצמן לבדן. ברור שמדינת אוקלהומה לא יכולה להגן על צעדים שכאלו". כחלק ממאמצים אלו הצליח גארי להעביר תיקון לחוקת המדינה ששלל מימון מבתי ספר נפרדים לשחורים וללבנים. דווח שהוא אמר, "אתם יודעים, זה הדבר הנכון לעשותו. כולנו ילדי האל, וזה מה שנעשה".
יום אלבמה
היום מצוין ב-14 בדצמבר מדי שנה, ומציין את יום הצטרפותה של אלבמה כמדינה ה-22 של ארצות הברית, ב-14 בדצמבר 1819.
אוכלי פירות
הפצת זרעים
אכילת הפירות על ידי בעלי החיים מסייעת לתפוצת זרעי הצמח למרחק. היתרונות של הפצת הזרעים על ידי פרוגיבורים ככל הנראה גרמה להיווצרותם של הפירות בעלי הציפה, פירות שמגרים את הפרוגיבורים ומעודדים אותם להפיץ את זרעי הצמח. פירות שמותאמים להפצה על ידי פרוגיבורים הם בעלי ציפה עבה יחסית, עשירה בפחמימות, מים, מינרלים וויטמינים, לפרי צבעים חזקים לרוב והוא בעל ריח. קיבתם של פרוגיבורים מותאמת לעיכול פירות ביעילות גבוה ובזמן קצר, כך שהזרעים של הצמח לא יתעכלו בקיבה.
מינים שניזונים מפירות
אוכלי פירות נוספים הם התוכים, הקלאו, הטוקאן, הטווס, כמה יונים והקזואר אצל העופות, איגואנות וצבי יבשה אצל הזוחלים, מספר דגים בנהר האמזונאס שעוקבים אחרי קופים ואוכלים כל פרי שנופל למים. ישנם עשרות חרקים שנוברים בכל פרי שהם יכולים בין השאר נמלים, כנימות, פשפשים וחיפושיות שונות, מינים רבים של פרפרים אף מטילים את ביציהם על פרחים, כדי שכשהזחל יבקע הוא יהיה בתוך פרי ויבלה את חייו הצעירים בנבירה בפרי. מבין הסרטנים יש את סרטן הקוקוס (אך הוא אוכל פירות לעיתים נדירות).
ברשה (כדורסל)
היסטוריה
בשנת 2018, ברשה הגיע לגמר הגביע האיטלקי. הקבוצה הפסידה 69–67 לטורינו, שזכתה בגביע הראשון שלה אי פעם. בעונה שלאחר מכן, הקבוצה שיחקה ביורוקאפ, מה שהיה הופעת הבכורה שלה באירופה. ברשה שיחקה את משחקה האירופי הראשון אי פעם בבית נגד מונקו, והפסידה 68–80. היא ניצחה לראשונה ביורוקאפ ב-24 באוקטובר 2018, כשגברה 69–61 על הכוכב האדום בלגרד. ביולי 2020 המועדון שינה את שמו מבאסקט ברשה (Basket Brescia) לפלקנסטרו ברשה (Pallacanestro Brescia). בשנת 2023 זכתה בתואר הראשון בהיסווריה כשנצחה את וירטוס בולוניה בגמר הגביע האיטלקי.
יירוט אווירי
יירוט בגזרה אחורית
סוג זה של יירוט דורש תכנון וביצוע מדויקים שכן פנייה בטווח המרה לא תקין תגרום לפספוס המטרה, השלמת הפנייה הרחק מהמטרה או לכניסה לפני המטרה ועל ידי כך כניסה למצב נחיתות. בשל כך שיעור הפנייה, מהירות הסגירה למטרה ומרחק בין נתיבי הטיסה של המטוסים אמורים להיות ידועים מראש בשביל לחשב את טווח ההמרה. גם בסוג יירוט זה רצוי מאוד שהמטוס המיירט יחזיק ביתרון מהירות, שכן הוא מאפשר טווח שגיאה נוח, אחרת הפנייה חייבת להתבצע בתזמון ובאופן מושלם.
אסי צובל
בתיאטרון
ב-2008 שיחק לצד טוביה רוזנפלד בהצגה "מחר זה מחר", המבוססת על הסיפור "מעשה מביטחון" מאת רבי נחמן מברסלב. צובל גם כתב וביים את ההצגה.
נמל אנטוורפן
עד מלחמת העולם השנייה
בספטמבר 1944 כוחות בעלות הברית שיחררו את אנטוורפן. רוב מתקני הנמל לא נפגעו במהלך המלחמה ולא היה צורך בעבודות שיקום נרחבות. חידוש הפעילות בנמל התאפשר רק חודשיים לאחר מכן, בנובמבר 1944, לאחר סיום קרב שפך הסכלדה. כוחות אמריקאים וקנדים תקפו את האי וולכרן ועד 8 בנובמבר הגרמנים נסוגו. הבריטים והאמריקיאים חתמו על חוזה לחלוקת הנמל- חלקו הצפוני עבר לשליטת האמריקאים וחלקו הדרומי לשליטת הבריטים. בדצמבר 1944 הנמל כבר פעל בפעילות גבוהה והאמריקאים העסיקו כ-9,000 אזרחים בנמל. הנמל היה נתון להתקפות אוויריות בתקופה זה אך לא חדל מפעילות. בחצי הראשון של 1945 כמות המטען הממוצעת שנפרקה בנמל הייתה כחצי מיליון טון לחודש. לאחר סיום הקרבות באירופה הנמל שימש נקודת מוצא למשלוחי תחמושת, כלי רכב וטנקים לחזית המערכה באסיה ובאוקיינוס השקט. אחרי כניעת יפן המשלוחים הופנו לארצות הברית.
ויליאם פיל
סר ויליאם פיל (באנגלית: Sir William Peel; בסינית: 貝璐; 27 בפברואר 1875 – 24 בפברואר 1945) היה פקיד קולוניאלי בריטי אשר כיהן כמושל הונג קונג.
יהודה הורוביץ (סטוטשין)
רבי יהודה הורוביץ (י"ג בתמוז ה'תרנ"ב – ט' בחשוון ה'תשמ"ב) היה האדמו"ר השני מסטוטשין, ומייסד חצר סטוטשין בארצות הברית.
ביוגרפיה
היה חשוך בנים במשך שנים ארוכות, וכסגולה נסע בשנת ה'תרצ"ו נסע לארץ ישראל, שם התגורר כשנתיים. בטבריה שהה בביתו של הרב יואל אשכנזי, ולאחר מכן עבר לירושלים, שם נולדה לו בתו היחידה, חנה. בהמשך הוא חזר לגליציה.
עם פרוץ מלחמת העולם השנייה הוא נמלט ללמברג, יחד עם עוד אלפי פליטים. משם נשלח לעבודת פרך בסיביר. בשנת ה'תש"ב הוא הועבר לסמרקנד, שם הוקלו התנאים, ובה שהה עד לסיום המלחמה.
בשנת ה'תש"ו הוא עבר להתגורר באנטוורפן, וניהל שם בית מדרש לחסידי דז'יקוב תושבי העיר. בשנת ה'תש"ז היגר לארצות הברית ופתח בבורו פארק "בית כנסת סטוטשין". סביבו התאספו שרידים מחסידי רוזבדוב וסטוטשין.
שימוש לרעה בסמים
שכיחות ואפידימיולוגיה
בשנת 2015, הפרעות שימוש בסמים הביאו ל-307,400 מקרי מוות, לעומת 165,000 מקרי מוות בשנת 1990. מתוכם, הנתונים הגבוהים ביותר הם על הפרעות שימוש באלכוהול שנאמד כ-137,500 מקרי מוות, שימוש באופיואידים נאמד ב-122,100 מקרי מוות, הפרעות שימוש באמפטמין ב-12,200 מקרי מוות, והפרעות שימוש בקוקאין ב-11,100 מקרי מוות.
יום אלסקה
החג הוא יום חג לאומי, וכל עובדי מדינת אלסקה מקבלים בגינו יום חופש בשכר מלא. במצודה סיטקה נערך טקס רשמי.
יום נוסף לציון הרכישה הוא יום החתימה על הסכם הרכישה הנחוג ב- 30 במרץ ומכונה יום סיווארד.
פרארי (קבוצת מרוצים)
1965 - 1974: שקיעה ובנייה מחדש
הקבוצה חוותה שלוש עונות של שפל ללא הישגים מיוחדים. השפל הגיע לשיאו כאשר במהלך עונת 1973 לא התייצבה הקבוצה לגרנד פרי ההולנדי והגרמני, לראשונה מאז הצטרפה לאליפות. לקראת עונת 1974 קיבלה הקבוצה החלטה אסטרטגית לפרוש מהשתתפות באליפות העולם למכוניות ספורט, בה רשמה 12 זכיות ולהתמקד רק בפורמולה 1. ניקי לאודה הצטרף לצוות נהגי הקבוצה. הקבוצה רשמה ניצחונות בגרנד פרי הספרדי, הגרמני וההולנדי, אך רגזוני הפסיד את האליפות לאמרסון פיטפלדי במרוץ האחרון של העונה.
1996 - 2007: עידן מיכאל שומאכר
בניגוד לשתי העונות הקודמות, בעונת 2003 הוכרעה אליפות הנהגים והיצרנים רק במרוץ האחרון, בו זינק שומאכר מהמקום ה-14, סיים במקום השמיני והקדים ב-2 נקודות את קימי רייקונן, נהגה של מקלארן, בדרך לזכייה רביעית באליפות ברציפות. באריקלו זינק למרוץ מהפול פוזישן והצליח לשמור על המקום הראשון לאורך כל המרוץ, ניצחון שהעניק לפרארי את האליפות הקבוצתית. האליפות החמישית הושגה תוך הפגנת דומיננטיות של הקבוצה לאורך כל העונה. שומאכר ניצח ב-12 מ-13 המרוצים הראשונים בעונה, הוסיף עוד ניצחון עד סיום העונה, והבטיח את הזכייה באליפות שישה מרוצים לסיום העונה. באריקלו סיים את העונה במקום השני עם שני ניצחונות והקבוצה זכתה בתואר בפעם השישית ברציפות. רצף האליפויות נקטע בעונת 2005, בה סבלו נהגי הקבוצה מרצף של תקלות מכניות, בעיות בצמיגים ותאונות. שומאכר סיים את העונה במקום השלישי עם ניצחון בודד בגרנד פרי בארצות הברית, בו השתתפו רק שישה נהגים. במהלך חודש אוגוסט הודיע באריקלו על עזיבתו את הקבוצה בעונת המרוצים הבאה, והוחלף על ידי פליפה מאסה. הדגם החדש, פרארי F248, הוצג לקראת עונת 2006. מאסה רשם ניצחון ראשון בקריירה בגרנד פרי הטורקי. שומאכר ניצח בגרנד פרי האיטלקי ובסיומו הודיע על פרישתו בסוף העונה. אל המרוץ האחרון בעונה הגיע שומאכר בפער של 10 נקודות מאלונסו, דבר שהשאיר סיכוי תאורטי לזכייה באליפות. אלונסו סיים את המרוץ במקום השני והבטיח לעצמו זכייה בתואר. שומאכר ומאסה סיימו את העונה במקום השני והשלישי, אך הקבוצה הפסידה את אליפות היצרנים בפער של 5 נקודות לטובת קבוצת רנו.
2008 - 2022: במרדף אחרי רד בול ומרצדס
פתיחת עונת 2009 הייתה החלשה ביותר של פרארי מזה 30 שנה - לאחר חמישה מרוצים צברה הקבוצה רק 6 נקודות. במהלך מקצה הדירוג לגרנד פרי הונגריה נפגע מאסה משברים שפגעו בקסדתו. כתוצאה מהפגיעה הוא אושפז במצב קשה, כשהוא שרוי בתרדמת. בעקבות הפציעה הודיעה הקבוצה על חזרתו של שומאכר, כמחליפו של מאסה, אך שבועות לאחר מכן הודיע הנהג כי לא יוכל להתחרות בשל מגבלות פיזיות שנובעות מפציעות שעבר. במקומו מונה ללוקה באדואר, נהג המבחן של הקבוצה. בגרנד פרי הבלגי השיג רייקונן את הניצחון היחיד של הקבוצה בעונה, והיא סיימה רק במקום הרביעי באליפות היצרנים. על אף שנשארה עוד עונה בחוזהו של רייקונן, הוא הוחלף בפרננדו אלונסו, ורייקונן עבר להתחרות באליפות העולם בראלי. בעונת 2010 ניצח אלונסו בגרנד פרי הגרמני ומאסה סיים במקום השני. לאחר התחרות התברר כי הנהלת הקבוצה הורתה למאסה להאט ולאפשר לאלונסו לעקוף אותו, דבר המנוגד לכללים. בעקבות ההפרה נקנסה הקבוצה בסכום של 100 אלף דולר. אלונסו ניצח גם באיטליה, בסינגפור ובקוריאה, ושני מרוצים לסיום העונה הוביל את טבלת האליפות בפער של 11 נקודות, אך איבד את התואר לסבסטיאן פטל שניצח את המרוצים שנותרו. את עונת 2011 סיימה הקבוצה במקום השלישי, לאחר שהשיגה ניצחון בודד בגרנד פרי בריטניה. לאחר 15 מרוצים בעונת 2012 הוביל אלונסו את האליפות, אך שוב הפסיד את התואר לפטל במאבק שהוכרע רק בסיום המרוץ האחרון. השליטה של פטל וקבוצת רד בול נמשכה גם בעונת 2013. בגרנד פרי הספרדי, המרוץ החמישי בעונה, השיג אלונסו את ניצחונו השני והאחרון בעונה.
פטל ניצח את מרוץ הפתיחה של עונת 2017 ועלה לראש הטבלה. מקום שני בגרנד פרי סין וניצחון נוסף בגרנד פרי בחריין הגדילו את היתרון באליפות הנהגים, ויחד עם מקום רביעי של רייקונן יצרו פער של 3 נקודות על מרצדס באליפות היצרנים. בגרנד פרי איטליה איבד פטל את ההובלה לאחר ניצחון נוסף של המילטון. הניצחון הבא של פטל הגיע בגרנד פרי ברזיל, אחרי שאליפות היצרנים והנהגים כבר הוכרעה בעונה.
אליפות העולם למכוניות ספורט
בשנת 1953 נוסדה אליפות העולם למכוניות ספורט אליה הצטרפה פרארי יחד עם יצרניות אחרות דוגמת אסטון מרטין, מרצדס-בנץ ויגואר. בתחרויות שיתפה הקבוצה מגוון גדול של דגמים: 166MM, 250MM , דגמי המונזה בעלי מנוע 4 צילינדרים ודגמי 118 ו-121LM, בעלי שישה צילינדרים. באליפות נכללו מרוצים ידועים דוגמת טארגה פלוריו והמייל מילייה, שהתקיימו בסיציליה ומרוץ 24 השעות של לה מאן אותו נצחה הקבוצה שש שנים ברציפות (1960–1965).
בשנת 2023, במסגרת תחרויות אליפות העולם במרוצי סיבולת, מכונית 51 של קבוצת פרארי ניצחה במרוץ היוקרתי 24 השעות של לה מאן, גוברת על טויוטה הדומיננטית.
סמל
הרקע הצהוב מסביב לסמל הוא צבע המסמל את העיר מודנה, עיר הולדתו של פרארי. בחלק העליון של הסמל מופיעים שלושה פסים בצבעים אדום, לבן וירוק, המסמלים את דגלה של איטליה. מתחת לציור של הסוס רשומות האותיות S ו-F, ראשי התבות של סקדוריה פרארי.
חשיבות הקבוצה
קבוצת המרוצים של פרארי הוקמה בשנת 1929 על ידי אנצו פרארי, שביקש להתמקד במרוצי מכוניות. המעבר לייצור מכוניות סדרתי היה מבחינת פרארי אילוץ כפוי שנועד לאפשר לחברה להבטיח את המימון לפעילויות המרוצים. ההצלחה של קבוצת המרוצים והזכיות הרבות באליפויות סייעו למיתוג החברה כבעלת מורשת ארוכה של ביצועים ויוקרה. ההשתתפות במרוצים בכלל ומרוצי פורמולה 1 בפרט מוגדרת על ידי החברה כפעילות ליבה של מערך השיווק בחברה וכמקור מרכזי המוביל לחדשנות בפיתוחים טכנולוגיים.
הדיוויזיה ה-45 (ורמאכט)
דיוויזיית הגרנדיר ה-45
ב-19 ביולי 1944 הוקמה דיוויזיית הגרנדיר ה-45 על בסיס דיוויזיית הפולקסגרנדיר ה-546 ושרידי הדיוויזיה ה-45, והועמדה תחת פיקוד ריכרד דניאל. הדיוויזיה לחמה בגזרה המרכזית באזור ורשה, כחלק מהקורפוס ה-8 במסגרת הארמייה התשיעית.
עידו ברטל
ביוגרפיה
בשנת 2019 השתתף ברטל בסדרת הנוער "נעלמים" בתפקיד אוריה, אחיה של דניאלה שחזר מן "המתים". ששודרה בערוץ טין ניק למנויי HOT. באותה שנה שיחק את בנה אוצר של הקופאית כוכבה שביט (קרן מור) בסדרה "קופה ראשית".
הבעיה השמונה-עשרה של הילברט
על פתית השלג המשושה
חוסאם עוואר
סגנון משחק
עוואר הוא קשר התקפי רב-תכליתי, שיכול לשחק בכל מקום בקישור, וזכה לשבחים על יכולתו הטכנית המצוינת ועל שלוותו עם הכדור לרגליו. כמו כן הוא נחשב לפליימקר מחונן שמסדר מצבים רבים לחבריו לקבוצה.
עידו ברטל
ביוגרפיה
בשנת 2022 החל לשחק בסדרה "ריקוד האש" בתפקיד בנו של האדמו"ר.
יהודה אריה לייבוש פרנקל
ביוגרפיה
נולד בשנת תרמ"ה לאביו רבי משולם זלמן פרנקל בנו של רבי יוסף אהרן מבוטשעטש וגדל על ברכי סביו לאחר שהתייתם בצעירותו מאביו. אחרי הגיעו למצוות נשלח על ידי סבו ללמוד תורה לעיר ברודי שבגליציה, והיה לגדול בתורה. בהגיעו לפרקו נישא לרחל בילא בת רבי מרדכי שור מגדולי ה'יושבים' אצל הרבי מבעלז, בן אחר בן לבעל ה"תבואות שור".
בשנת תרע"ג לאחר פטירת סבו יוסף אהרן מבוטשעטש, למרות גילו הצעיר יחסית, הוכתר רבי יהודה אריה לייבוש על ידי חסידי סביו שהיו פרוסים ברחבי רומניה לכהן כאדמו"ר, ולהנהיג את עדת החסידים.
סטומטוסוכיים
סטומטוסוכיים (שם מדעי: Stomatosuchidae) היא משפחה קטנה של דמויי-תנינאים אשר התגלו בצפון אפריקה של תחילת הקרטיקון העליון שלפני 100 עד 95 מיליון שנה מזמננו. משפחה זו הייתה קרובה לאג'יפטוסוכיים. המאובנים שלהם התגלו במצרים, מרוקו וניז'ר. המשפחה הכילה 2 סוגים: לגנוסוכוס וסטומטוסוכוס.
תנינים אלה יכלו להגיע לאורך מרשים של 10 מטרים אצל הסטומטוסוכוס.
רוזי קאוואלירו
פרסים
הטרילוגיה "Lost Property" ששודרה ברדיו 4 זכתה בפרס הדרמה הטובה ביותר של ה-BBC לשנת 2011. רוזי קאוואלירו זכתה בפרס השחקנית הטובה ביותר על תפקידה בדמות רותי בפרק השלישי "Lost Property - A Telegram from the Queen".
הכלבתולים
הכלבתולים (באנגלית: The Houndcats) היא סדרת טלוויזיה מונפשת אמריקאית בת 13 פרקים, מסוגת הרפתקאות וקומדיה, אשר שודרה בשנת 1972 ברשת NBC. הסדרה הופקה על ידי חברת DePatie–Freleng Enterprises.
ג'פרי נורת'קוט
קורות חיים
בין השנים 1930–1934 כיהן כמזכיר הכללי של מושבת חוף הזהב ובין 1935–1937 בתפקיד המושל ומפקד הכוחות הבריטיים במושבת גיאנה הבריטית.
משפחתו
נורת'קוט נשא לאישה את אדית' ג'ולייט מרי אדמס (Edith Juliet Mary Adams) ב-27 באוקטובר 1910. לזוג נולדו שלושה בנים.
חוה אוסטרייכר-אלון
אלופת המכביה
בתחרויות טניס השולחן של המכביה הרביעית שנערכו בספטמבר 1953 זכתה אוסטרייכר במדליית זהב בטורניר זוגות נשים ביחד עם עליזה לייפניק לאחר ניצחון במשחק הגמר על ליטמן מאנגליה ושרה גולדמן מישראל 1-2.
מאט סורום
Velvet Revolver
בשנת 1999, התאחד סורום עם סלאש ודאף מק'אגן לקידום סרט עצמאי בשם "Soundman". כאשר הבינו שהכימיה ביניהם נשארה, החליטו חברי גאנז אנד רוזס לשעבר להקים להקה חדשה, סופרגרופ, בשם ולווט ריבולבר (יחד עם סולן להקת סטון טמפל פיילוטס, סקוט ווילנד). ב-2004 הוציאו את אלבום הבכורה, "Contraband" ובדצמבר 2005 פתחו בסיבוב הופעות בינלאומי. לאחר שלקחו פסק זמן מהלהקה בשנת 2006, חזרו בדצמבר באותה שנה להקליט את אלבומם השני, "Libertad", אשר יצא לאור ביולי 2007. סורום הופיע עם הלהקה עד אשר ווילנד פרש ממנה, באפריל 2008.
דיסקוגרפיה
אלבומי סולו
עם Neurotic Outsiders
עם The Cult
מקדונלד מאריגה
קריירת מועדונים
במאי שוחרר מאינטר, וכעבור 4 חודשים חתם רשמית בפארמה.
יצחק זייבסקי
קורות חייו
נולד בלומז'ה. עלה לארץ ישראל בגיל 22 ולמד בישיבת לומז'ה בפתח תקווה. לאחר נישואיו לחנה, בת משפחת ורשבסקי מתל אביב, התגורר במושבה מגדיאל, שם שימש כמורה ללימודי חול בישיבת חפץ חיים שנוסדה במושבה על ידי רבה של המושבה, רבי דב מעייני. לאחר מכן עבר לרחובות. בערך בשנת 1955 עבר להתגורר בבני ברק ושימש מורה וסגן מנהל בבית הספר "מרכז". במקביל שימש בחלק מהשנים מורה בתלמוד תורה "רזי־לי" בעיר וכמחנך בסמינר וולף.
מוות נוזלי
Liquid Death (מוות נוזלי) היא חברה למכירת מים בפחית שהוקמה על ידי מייק ססאריו. המוטו של החברה הוא "murder your thirst" (רצח את הצמא שלך). המשקה נמכר בפחיות של 500 מ"ל. החל משנת 2023, המים של החברה נארזים בפחיות על ידי Wilderness Asset Holdings LLC בווירג'יניה, ארצות הברית. המשקה החל להימכר לצרכנים באתר האינטרנט של החברה בינואר 2019. היצרן שלו הוא חברת Supplying Demand, Inc.
פייטם
היסטוריה
במאי 2017 השקיעה סופטבנק 1.4 מיליארד דולר בחברה, השקעה אשר העמידה את שווי החברה על בין 4.8 לשמונה מיליארד דולר.
במאי 2019 הוערך שוויה בכ-12 מיליארד דולר, לאחר השקעה של ברקשייר האת'וויי.
התפתחות הזהות המגדרית
תחומי המחקר העיקריים העוסקים בהתפתחות הזהות המגדרית הם: ביולוגיה התפתחותית החוקרת את התשתית הביולוגית לגיבוש זהות מגדרית ופסיכולוגיה התפתחותית החוקרת את תהליך ההשלמה הפסיכו-חברתי במסגרתו מתגבשת זהות זו.
השערות פסיכולוגיות שנזנחו
2. השערת היעדר הדמות האבהית (פסיכולוגים שונים): לפי השערה זו, דמות אב דומיננטית דיה בשנה וחצי (או 3 השנים הראשונות) לחיים נדרשת להתפתחות מגדרית תקינה. ההשערה זכתה לתמך מעורב אך נזנחה מאוחר יותר ספציפית בהקשר של תחושה מגדרית בעקבות מחקרים על משפחות חד הוריות (בעיקר על בנים לאימהות חד-הוריות) וכן ממחקרים על הורות להט"בית (של זוג נשים הומוסקסואליות); מגוון מחקרים מראים כי דמות אבהית איננה קשורה באופן מובהק לתחושה עצמה אך ישנה תמיכה מחקרית קמעה בטענה שהיא משפיעה על שכיחותן של תכונות התנהגות הטיפוסיות למגדר הגברי הן בבנות והן בבנים (אם כי קשה להבדיל בין תכונת התנהגות כללית לתכונת התנהגות מגדרית).
3. השערת הטריאדה של ניקולוסי: הפסיכולוג ג'וזף ניקולוסי סיניור הציע תאוריה פסיכואנליטית, לפיה יחס בין אם שתלטנית מדי לבין אב רכרוכי מדי יכול לגרום להזדהות מגדרית עם האם ומכאן לגיבוש תחושה מגדרית נשית (או גברית, בבנות, במקרה ההפוך) ולהומוסקסואליות בהמשך החיים הבוגרים; השערה זו, אותה הציג בספריו והרצאותיו השונות, לא הוכחה אמפירית.
הקשר בין זהות מגדרית לנטייה מינית
קיימים מקרים בהם אין כל קשר בין זהות מגדרית לבין נטייה מינית הומוסקסואלית או ביסקסואלית וייתכנו הסברים נוספים משוערים לשיעורים מעט שונים של נטיות מיניות באוכלוסיות השונות.
אשוח תת-אלפיני
צורה ועלווה
בשל ההתאמה לתנאי הסביבה השונים של בתי הגידול שבהם גדל האשוח ניתן להבחין בכמה צורות גדילה הצורה החרוטית הנפוצה מגיעה לגבהים שבין 18 ל-30 מטרים ועובי גזע בין 46 ל-61 סנטימטרים. עצים גדולים יותר נדירים.
העלים הם מחטים שטוחות שקצותיהן קהים באורך 1.5 עד 3 סנטימטרים ובעובי 1.25 עד 2 מילימטרים. גוון העלים ירוק כחלחל מלמעלה עם רצועת פיוניות רחבה. בתחתית העלה יש שתי רצועות פיוניות בגוון לבן כחלחל. העלים מסודרים בצפיפות סביב הענף בצורת סליל, אבל בסיסי העלים מפותלים כך שהעלים מופנים תמיד לצד הענף ומעליו, כשהם חופפים בחלקם, כשבתחתית הענף יש מעט עלים או שאין עלים בכלל. צלקת טרייה שנותרת מנפילת עלים חושפת את הפרידרם (הרקמה בין האפידרמיס לשיפה) בגוון אדמדם. מעלים מרוסקים נודף ריח חריף שמקורו ב-β-פלאנדרן (phellandrene).
פרחים ואצטרובלים
האצטרובלים הזכריים מרוכזים באשכולות צפופים בתחתית נוף העץ וגדלים מתחתית ענפים בני שנה. כשהם מבשילים צבעם סגול עד סגול-ירקרק.
מספר הפסיגים יכול לנוע בין 3 ל-6, בדרך 4 או 5. מספר הכרומוזומים הוא 24=2n.
שימושים
עבור כמה מהאינדיאנים של הרמות בצפון מערב אמריקה הצפונית היה האשוח התת-אלפיני מקור לתרופה והם נהגו להוסיף את העץ לאדים בבקתת הזעה (Sweat Lodge) כאמצעי החזק ביותר לטיהור הנפש.
אצטדיון קובאן
אצטדיון קובאן הוא אצטדיון רב-תכליתי בעיר קרסנודאר שברוסיה. שימושו העיקרי הוא משחקי כדורגל והוא אצטדיונה הביתי של קבוצת הכדורגל אורוז'אי קרסנודאר (בשנים 2009 - 2014 היווה גם את מגרשה הביתי של קרסנודאר). האצטדיון נפתח ב-30 באוקטובר 1960 ומכיל 35,200 מקומות ישיבה.
אנדרו קולדקוט
קורות חיים
בתקופת כהונתו כמושל הונג קונג נפתח בית החולים המלכה מרי במושבה.
ח'אלד בן אחמד אאל ח'ליפה
שר החוץ
הוא מונה לשר החוץ של בחריין בממשלה שהוקמה בספטמבר 2005. קודמו כשר החוץ, מוחמד בן מובארכ בן חמד אאל ח'ליפה, כיהן בתפקיד זה למעלה משלושים שנה.
ביולי 2019 נפגש ח'אלד עם מקבילו הישראלי, ישראל כ"ץ במסגרת הוועידה לחופש דת בוושינגטון די. סי. שאירח מזכיר המדינה האמריקאי, מייק פומפאו, פגישה זו באה שבועיים לאחר ביקורו של כ"ץ בבירת האמירויות, אבו דאבי, בא נפגש עם גורמים בכירים באיחוד האמירויות הערביות, טרם נרמול היחסים באוגוסט 2020.
בינואר 2020 הודיע יורש העצר, סלמאן לח'אלד כי ברצונו של המלך חמד להזיזו ממשרתו כשר החוץ ולמנות במקומו עבד א-לטיף א-זיאני.
פסיכו 4: ההתחלה
הפקה והפצה
הסרט קיבל ביקורות מעורבות, והודפס על קלטות VHS פיראטיות ויצא על DVD באופן חוקי פעמיים, ב-2007 וב-2008 במהדורה מורחבת.
איסקו
סביליה ובטיס
ב-26 ביולי 2023 חתם איסקו בריאל בטיס לעונה אחת.
יאנוש ימניץ
יאנוש ימניץ (בהונגרית: Jemnitz János; בודפשט, 27 בנובמבר 1930 – בודפשט, 20 ביולי 2014) היה היסטוריון יהודי-הונגרי, חוקר בכיר במכון להיסטוריה של האקדמיה ההונגרית למדעים, דוקטור להיסטוריה. תחום המחקר העיקרי שלו היה ההיסטוריה של תנועת הפועלים הבינלאומית, כולל ההיסטוריה של הסוציאל-דמוקרטיה.
יעקב זס
ביוגרפיה
נפטר ב-1 בינואר 1976.
קטמון מועדון אוהדים
פעילות חברתית
בעת ייסוד הפועל קטמון ירושלים בשנת 2007 הכריזו אוהדי הקבוצה וראשי העמותה על עקרונות של מאבק בגזענות ובאלימות, ובפעילות שנקראה בתחילה "היוזמה החברתית", במסגרתה החלו להתנדב כחונכים בבתי ספר בקטמונים ובתלפיות. בשנת 2015 החלו אוהדי והנהלת הקבוצה גם להדגיש את מאבקם בהומופוביה במגרשי הכדורגל
ליגת השכונות
קבוצות ליגת השכונות מחולקות לקבוצות "אחיות" יהודית וערבית, אשר במסגרת פרויקט "אחד על אחד" הן נפגשות זו עם זו במהלך השנה.
ז'אק ז'וז'אר
ז'אק ז'וז'אר (בצרפתית: Jacques Jaujard; 3 בדצמבר 1895 - 21 ביוני 1967) היה אוצר צרפתי ומי שכיהן כבכיר ברשות המוזיאונים הלאומיים של צרפת ומנהל מוזיאון הלובר בתקופת מלחמת העולם השנייה.
הוקרה
בדצמבר 1955 היה למזכיר באקדמיה לאומנות ולאחר שהתגרש מאשתו הראשונה, נישא לשחקנית ז'אן בואטל (Jeanne Boitel) אותה פגש ב-1944 בעת שנשלחה אליו מטעם המחתרת הצרפתית כאשת קשר.
לאחר מותו
לאחר מותו, השר אנדרה מאלרו קרא לשער הכניסה לאקול דו לובר (מוסד להשכלה גבוהה המצוי בארמון הלובר) בשם "שער ז'וז'אר".
מארב כוח טייגר
תוצאות הקרב
בהמשך המלחמה לקחו לוחמי הכוח חלק בקרבות הבלימה בעמק הבכא ולאחר מכן בקרבות לכיבוש המובלעת הסורית. במהלך הקרבות לא איבדו אף לוחם ואף טנק.
מריה בסרה
קריירה
מריה החלה את הקריירה שלה בגיל שתים-עשרה בפלטפורמת פייסבוק. בשנת 2015, היא פרסמה מונולוג פרודי באורך חמש דקות שנצפה בלמעלה ממיליון פעמים תוך שעות ספורות. זה עודד אותה ליצור ערוץ יוטיוב שבו היא פרסמה סרטונים של המונולוגים והשירה שלה, ולוגים והדרכות לאיך לרקוד נכון.
יוסף לוינשטיין (רב)
ביוגרפיה
ספרו "דור דור ודורשיו" שיצא לאור בוורשה בה'תרע"ד כולל כרוניקה מקיפה על רבני ישראל בכל הדורות ותאריכי פטירה. הספר הוא מהבולטים בתחום זה, אם כי ספג ביקורת על שיבושים וטעויות שהופיעו בו ולימים יצא לאור במהדורה מתוקנת בתל אביב בה'תש"ט.
חתנו היה יעקב שלום דונר, מחבר הספר "דרך אמונה ומעשה רב" ובנו של הרב נתן נטע דונר.
מאוריציו דמילנו
אלוף עולם
באולימפיאדת סיאול (1988) זכה דמילנו במדליית ארד ב-20 ק"מ הליכה בתוצאה של 1:20:14 שעות, אחרי יוזף פריבילינץ (1:19:57 שעות) ורונלד וייגל ממזרח גרמניה (1:20:00 שעות).
באליפות העולם באתלטיקה שנערכה בטוקיו, יפן בשנת 1991 זכה דמלינו במדליית זהב בשיא תחרות חדש של 1:19:37 שעות, לפני ההלכים מברית המועצות מיכאיל שצ'ניקוב (1:19:46 שעות) ויבגני מיסיוליה (1:20:22 שעות).
The Very First Night
The Very First Night (בעברית: הלילה הראשון) הוא שיר שהוקלט על ידי הזמרת-יוצרת האמריקאית טיילור סוויפט. הוא יצא לאור ב-12 בנובמבר 2021, עם פרסומו של אלבום ההוצאה החוזרת השני של הזמרת , בהוצאת חברת התקליטים ריפבליק רקורדס.
התנגדות למשטר הסובייטי
היסטוריה
החל משנות ה-50 של המאה ה-20 החלו מתנגדים סובייטים להדליף מסמכים ולהעביר מידע למשלחות דיפלומטיות זרות במוסקבה. בשנות השישים התרחבה התפיסה לפיה זכויות האדם הן זכויות אוניברסליות, להן זכאי כל אדם ללא קשר לגזע, דת או לאום.
זכות ההגירה
זכות ההגירה נתבעה בעיקר על ידי שתי קבוצות מתושבי ברית המועצות: יהודים וגרמנים. היהודים בברית המועצות ובמזרח אירופה ביקשו להגר לישראל, וסורבו. תנועת מסורבי העלייה הולידה עניין מחודש בתרבות היהודית, וזכתה לסיקור אוהד בכלי התקשורת במדינות המערב.
חופש ספרותי ואמנותי
אמנים רבים היו חלק מתנועת ההתנגדות, בהם אמנים ידועים וכן קבוצות מחתרת של.
ההתנגדות למשטר הסובייטי בתקופת המלחמה הקרה
גם נשיא ארצות הברית רונלד רייגן פעל בנושא המתנגדים הסובייטיים. בשנת 1988 הוא אירח בבית הלבן את אנדריי סחרוב, וקרא לעצור את הפרת זכויות האדם בברית המועצות.
נונאטאקי הארווי
נונאטאקי הארווי (באנגלית: Harvey Nunataks) הם ארבעה נונאטקים בארץ אנדרבי, שבאנטארקטיקה.
ויטוריו סטוררו
ביוגרפיה
אביו של סטוררו היה מקרין סרטים באולפני לוקס שברומא, כך התוודע סטוררו לקולנוע ולאמנות הצילום כבר בגיל צעיר. בגיל 11 החל ללמוד צילום בבי"הס למקצועות טכניים.
סטוררו זכה בפרס אוסקר הראשון שלו עבור צילום הסרט "אפוקליפסה עכשיו", סרטו האפי של פרנסיס פורד קופולה. לאחר שקופולה נתן לו יד חופשית ביצירת המראה הוויזואלי של הסרט. שיתוף הפעולה בין סטוררו לקופולה נמשך בסרטים "אחד מהלב", "טאקר - האיש והחלום" ו"החיים בלי זואי" (חלק מהסרט "סיפורי ניו יורק").
סטוררו צילם גם שניים מסרטיו של וודי אלן: "קפה סוסייטי" ו"גלגל ענק".
יוסף יעבץ
מדברי תורתו
באופן כללי התנגד ללימודי פילוסופיה, וחוכמות חיצוניות בכלל, לדעתו זוהי הסיבה לכך נענשו בגירוש ספרד, בספריו מאריך לדחות את דברי הרמב"ם הסבור כי "מעשה בראשית" היא חכמת הטבע.
מוניטור (אונייה)
קישורים חיצוניים
מוניטור בריטי ממלחמת העולם השנייה:
בית הספר לקולנוע יהודי
פעילות
בבית הספר מלמדים, בין השאר, גם אנשים שהתפרסמו בתחום הקולנוע: אריאל כהן, אורי גרודר (הממונה על מחלקת מורשת ישראל ויהדות בתאגיד השידור הישראלי) וכן השחקנים מיכאל וייגל, שלמה צים ודני שטג. בעבר לימדו בבית הספר השחקנים שרון רג'יניאנו, יהודה בארקן, שולי רנד ואביתר לזר. במסלול כתיבה לנשים מלמדת הסופרת שרי וולך
רויאל האלי גזיאנטפ
במסגרת אירופאית
ההופעה האירופאית הראשונה של הקבוצה הייתה בעונת 2013/14 בשלב הבתים של היורוצ'לנג'.
ישראלים (כתב עת)
בכל אחד מגיליונות כתב העת מתפרסם גם ריאיון עם דמות מרכזית בהיסטוריה הישראלית, תעודה היסטורית מוערת וסקירה של עבודות דוקטורט מרכזיות שהתפרסמו בשדה של לימודי מדינת ישראל.
דן לירי
העיר היא מולדתם של כל ששת חברי להקת בומטאון ראטס.
הכברי
מפתח הדגם Marcel Cabon נולד בפרוור ניי-סיר-סן במערב פריז במחוז רמות הסן, בשנת 1905. היה בן 19 כשבנה את דגם "הכברי".
כוחות האוויר והחלל של רוסיה
הכוחות מנוהלים על ידי המטה הכללי הרוסי ועל ידי הפיקוד הראשי של כוחות האוויר והחלל, כשבראשו המפקד העליון. מטה הכוחות שוכן במבנה משרד ההגנה הרוסי ברחוב זנאמנקה במוסקבה.
ויפרדו לאם
ביוגרפיה
במהלך שנות ה-30 של המאה העשרים נחשף למגוון רחב של השפעות, כדוגמת הסוריאליזם, אנרי מאטיס. שורשי משפחתו מצד אימו, כעבדים משוחררים, הביאו אותו להזדהות עם האיכרים והשכבות העניות, ועם פרוץ מלחמת האזרחים בספרד צידד ברפובליקנים, ואף תרם את כישרונו לעצב כרזות תעמולה רפובליקניות. לאחר שנפצע בשנת 1937 ולא יכל להשתתף בלחימה עבר לברצלונה, שם הציג לראשונה תערוכה מיצירותיו. פיקאסו, ששהה אז בברצלונה, הפך במהרה תומך גדול של לאם, והציגו בפני רבים מן האמנים המובילים של התקופה, כגון פרנאן לז'ה, ז'ואן מירו, ז'ורז' בראק ואנרי מאטיס.
כלכלת ירדן
רקע
ירדן היא כלכלת ידע מתעוררת. המכשולים העיקריים לכלכלת ירדן הם מיעוט מקורות מים, הסתמכות מוחלטת על יבוא נפט לאנרגיה וחוסר יציבות אזורית. קצת יותר מ -10% מאדמות המדינה ניתנות לעיבוד, ואספקת המים מוגבלת. הגשמים מעוטים, ורוב מי התהום הזמינים בירדן אינם מתחדשים. המשאבים הבסיסיים בכלכלה הירדנית מתרכזים בכריית זרחן, אשלג ונגזרות הדשן שלהם; תיירות; העברות מעבר לים; וסיוע חוץ. אלה המקורות העיקריים שלה להכנסות מטבע קשה. עקב מחסור במקורות אנרגיה זמינים, ירדן מסתמכת על גז טבעי, המספק 93% מצרכי האנרגיה המקומיים שלה. ירדן נהגה להיות תלויה בעיראק לצורך נפט עד למלחמת עיראק בשנת 2003. בירדן יש גם שפע של אזורים תעשייתיים המייצרים סחורות בתחום הטקסטיל, התעופה והחלל, ההגנה, התקשוב, התרופות והקוסמטיקה.
אני לא רפפורט (סרט)
אני לא רפפורט (באנגלית: I'm Not Rappaport) הוא סרט קולנוע אמריקאי מסוגת דרמה קומית משנת 1996 בבימויו של הרב גרדנר שגם כתב את התסריט המבוסס על מחזה שלו באותו שם (1985) עם וולטר מתאו ואוסי דייוויס  בתפקידים הראשיים.
רמי גרינברג
קריירה ציבורית ופוליטית
בין 2003 ל-2006 עבד במחלקת הביטחון בעיריית הוד השרון, ומשנת 2004 היה חבר בוועדה לענייני דת במועצה האזורית דרום השרון. בין 2007 ל-2009 היה עוזרו של מנכ"ל עיריית פתח תקווה, דני סוויסה. בשנת 2012 כיהן כמנהל אגף תיאום, קידום ובקרה בעירייה, במשך כחצי שנה, עד שהודח בהוראת משרד הפנים, משום שלא עמד בתנאי הסף למכרז. לאחר מכן שימש כיועצו של ראש העיר, יצחק אוחיון, למשך מספר חודשים. תפקידו האחרון כעובד ציבור, בשנת 2013, היה מנהל האגף לקידום המערכות הציבוריות. בסיומה של שנה זו נבחר כחבר מועצה מטעם סיעת הליכוד.
גזלייטינג
גזלייטינג במערכות יחסים
הפסיכותרפיסטית סטפני מולטון סרקיס הסבירה כי נדרשת "מידה מסוימת של דיסוננס קוגניטיבי כדי להאמין לגזלייטינג" וכי "הדרך הבריאה ביותר לפתור דיסוננס קוגניטיבי" במצבים כאלה היא "פרידה מהמתעלל או התרחקות ממנו".
סימנים לגזלייטינג
לפי פטרישיה אוונס, ישנם שבעה "סימני אזהרה" לגזלייטינג:
התפקיד של מגדר בגזלייטינג
הפסיכותרפיסטית סטפני מולטון סרקיס, טוענת שגזלייטינג נוכח בדינמיקה שבין 30-40% מהזוגות בהם היא מטפלת, וכותבת כי "גזלייטינג עלול להיעשות על ידי נשים כמו על ידי גברים" וכי "ככל שידוע לנו, המינים מיוצגים במידה שווה". היא מסבירה שאנחנו נוטים לחשוב שגברים משתמשים בגזלייטינג יותר מאשר נשים מכיוון ש"גברים לרוב נרתעים יותר (אולי נבוכים) לדבר עם מישהו על בן/בת זוג שמתעלל רגשית". אחת ההשפעות של הגזלייטינג היא לא להיות מסוגל להרגיש זכאי לרגשות שלך, בשל האשמה שהאדם השני משליך עליך.
באטמן חוזר
ביקורת והכנסות
בסוף השבוע הראשון לצאתו של הסרט, הוא הכניס כ-45.69 מיליון דולר. נכון ל-2011 הסרט הכניס כ-162,831,698 בארצות הברית וכ-103,990,656 מחוץ לארצות הברית. הסרט הפך להיות הסרט הכי מכניס בארצות הברית לשנת 1992 ובמקום השישי בסרטים הכי מכניסים ברחבי העולם. למרות זאת, הסרט לא הצליח בהשוואה לסרט הקודם בסדרה שהכניס כ-410 מיליון דולר.
הצוללות מסדרת פוקסטרוט
סדרת צוללות פוקסטרוט (קוד דיווח נאט"ו; בברית המועצות נקראה הסדרה "פרויקט 641") היא סדרת צוללות דיזל-חשמל שנבנו בברית המועצות בין השנים 1957 ל-1983 והחליפו את סדרת צוללות "זולו". התכנון בוצע במשרד תכנון רובין שבלנינגרד. בסך הכל נבנו בסדרה זו 58 צוללות על ידי מספנת הצי הסובייטי בלנינגרד, פרטים נוספים נבנו על ידי מספנות במדינות אחרות. הצי הרוסי גרט את אחרונת הצוללות שהיו ברשותו בשנת 2000, לאחר שב-1995 הוחלט על הוצאתן משירות. עם זאת, בציי מדינות אחדות קיימות עדיין צוללות פוקסטרוט מבצעיות.
סימון הצוללות מסדרה זו בצי הסובייטי הורכב מהאות B (בכתיב קירילי "Б" עבור "большая" - בולשויה לאמור "גדולה") ומספר סודר.
צ'לסי (כדורגל נשים)
מועדון הכדורגל צ'לסי נשים (באנגלית: Chelsea Football Club Women), ובקיצור צ'לסי נשים, הוא מועדון כדורגל נשים אנגלי מהעיר לונדון, המשחק בסופר ליג - ליגת העל האנגלית. המועדון נוסד בשנת 1992 בשם צ'לסי ליידיס (באנגלית: Chelsea Ladies Football Club), ובשנת 2004 הפך למחלקת כדורגל הנשים הרשמית של מועדון הכדורגל צ'לסי. הקבוצה זכתה 6 פעמים בסופר ליג האנגלית ו-5 פעמים בגביע ונכון ל-2023 היא אלופת אנגליה ומחזיקת הגביע.
בזירה המקומית
בעונת 2014/2015 זכתה הקבוצה לראשונה בתולדותיה באליפות ואף השלימה דאבל כשזכתה בגביע. הקבוצה חזרה על הישג זה גם בעונת 2017/2018. בעונת 2019/2020 הקבוצה זכתה שוב באליפות וגם בגביע הליגה.
נמל התעופה של בריסל
ראשיתו של נמל התעופה בשדה תעופה שהקים שלטון הכיבוש הגרמני בבלגיה ב-1940. לאחר מלחמת העולם השנייה הוחלט להקים בו את נמל התעופה הלאומי החדש, שנחנך ב-1948. ב-1958 נפתח נמל התעופה מחדש בבניינים חדשים שנבנו במיקום אחר (הבניינים הישנים נמסרו לנמל התעופה הצבאי מלסברוק, שמסלולי נמל התעופה משרתים גם אותו).
For the Love of a Daughter
For the Love of a Daughter (בעברית: למען אהבת הבת) הוא שיר של הזמרת האמריקאית דמי לובאטו, מתוך אלבום האולפן השלישי שלה Unbroken. השיר נכתב על ידי לובאטו והסולן לשעבר של להקת דה אקדמי איז..., ויליאם בקט, בזמן שהפקת השיר בוצעה על ידי טובי גד. השיר יועד במקור להיכלל באלבום האולפן השני של לובאטו Here We Go Again, אך נחשב לנועז מדי לקהל הצעיר שלה באותה התקופה. השיר זכה לשבחים מצד מבקרי המוזיקה, ששיבח רבות את תוכנו הלירי ואת כנותה ופגיעותה של לובאטו בקולה. השיר מתייחס למערכת היחסים המתוחה של לובאטו עם אביה. נכון לחודש אוקטובר 2018 צבר השיר מעל ל-17 מיליון השמעות בפלטפורמת הזרמת המוזיקה ספוטיפיי.
אותות יום ההולדת
היסטוריה
האות הוענק למעט במקרים חריגים ביום הולדתו של הריבון לפחות מאז 1860, בתקופת שלטונה של המלכה ויקטוריה. לא הייתה רשימת הצטיינות ליום הולדת בשנת 1876, מה שגרם ל"מידה רבה של אכזבה" ממשרד הביטחון. מאמר ממושך בעיתון "חץ רחב" סלח למלכה וביקר את גת'רון הרדי, על כך שהזניח להעניק לחיילים ראויים את מסדר האמבט: "אצל שר המלחמה כל החסות הכללית של תיאור זה מוטלת, ואם מר הרדי לא ראה לנכון. כדי לציין את האירוע בדרך הרגילה, ניתן להאשים אותו או לשבח אותו בלבד או להזניח ללכת בדרך המוכה של קודמיו". במקביל, צוין כי נראה כי המלכה הוציאה כבוד משלה על ידי מינויו של אדוארד השביעי והדוכס מקונוט להיות עוזריה האישיים והמלך החולה גאורג החמישי להיות גנרל בצבא הבריטי.
יום הולדתו של המלך אדוארד השביעי (1901–1910), חל ב-9 בנובמבר 1901. לאחר 1908, יום ההולדת הרשמי של מלך בריטניה הועבר לשבת הראשונה, השנייה או השלישית ביוני. ממלכות חבר העמים האחרות חוגגות את יום הולדתו הרשמי של המלך בתאריכים שונים (בדרך כלל בסוף מאי או בתחילת יוני), והאותות מוענקות בהתאם.
Spice World – 2019 Tour
Spice World – 2019 Tour הוא סיבוב ההופעות הרביעי של להקת הספייס גירלז. סיבוב ההופעות הוכרז לראשונה בנובמבר 2018. סיבוב ההופעות החל ב-24 במאי 2019 והסתיים ב-15 ביוני, כשבמהלכו הופיעה הלהקה 13 פעמים. הסיבוב הוא ההופעה המשותפת הראשונה של הלהקה מאז טקס הסיום של אולימפיאדת לונדון בשנת 2012. ויקטוריה בקהאם לא השתתפה במסע ההופעות עקב התחייבויות קודמות.